মুহাম্মাদ মুরসি
ব্রাদারহুডের এক দলত্যাগী জনপ্রিয় নেতার অংশগ্রহণ সত্ত্বেও মুহাম্মাদ মুরসি ২৩ মে, ২০১২ এর নির্বাচনে ২৫.৫ শতাংশ ভোট পান, যা ছিল সর্বোচ্চ। প্রথম পর্বের পর মুহাম্মাদ মুরসি এবং আহমেদ শফিক দ্বিতীয় পর্বের চূড়ান্ত ভোটাভুটির জন্য মনোনীত হন। দ্বিতীয় পর্বের নির্বাচনের আগে মুহাম্মাদ মুরসি মিশরের সর্বস্তরের মানুষের প্রতি আহমেদ শফিকের বিরুদ্ধে অবস্থান নেওয়ার আহবান জানান। মুরসির রাজনৈতিক দল আহমেদ শফিককে, যিনি সাবেক বিমান বাহিনী প্রধান যিনি হোসনি মুবারাকের অধীনের প্রধানমন্ত্রী হিসেবে দায়িত্ম পালন করেন, ক্ষমতাচ্যুত মুবারাকের রক্ষাকর্তা হিসেবে আখ্যায়িত করে প্রচার করে, শফিক নির্বাচিত হলে মিশরের ক্ষমতাচ্যুত স্বৈরশাসন নতুন জীবন পাবে।
ইয়াসিন আল-হাশিমি
আবদ আল-মুহসিন আস-সাদুন তার স্থলাভিষিক্ত হওয়ার আগ পর্যন্ত তিনি মোট দশমাস প্রধানমন্ত্রীর দায়িত্ব পালন করেন। পরবর্তী দশ বছর তিনি বিভিন্ন সরকারি পদে অধিষ্ঠিত ছিলেন। ১৯৩৫ সালে পুনরায় প্রধানমন্ত্রীর দায়িত্ব পান। ১৯৩৬ সালের ৩০ অক্টোবর জেনারেল বকর সিদ্দিকির সামরিক অভ্যুত্থানের পর তিনি ক্ষমতাচ্যুত হন। তিনি অভ্যুত্থানে ক্ষমতাচ্যুত প্রথম ইরাকি প্রধানমন্ত্রী। প্রতিরক্ষামন্ত্রী জাফর আল আসকারি এসময় নিহত হলেও তিনি প্রাণ বাঁচাতে সক্ষম হন। অভ্যুত্থানের পর তিনি দামেস্কে চলে যান। এর দুই মাস পর তিনি দামেস্কে মৃত্যুবরণ করেন। তার বড় ভাই তাহা আল-হাশিমি ১৯৪১ সালে ইরাকের প্রধানমন্ত্রীর দায়িত্ব পালন করেন।